13/10/2022 | Administración LocalMunicipal
Fene
Secretaría
Lista definitiva admitidos 3 postos administrativo/a

Mediante Resolución da Alcaldía núm.1337/2022, do 05 de outubro, aprobouse a lista definitiva de persoas admitidas e excluídas no proceso para a provisión por concurso, entre persoal funcionario de carreira, de tres postos de administrativo/a de administración xeral, vacantes na relación de postos de traballo do Concello de Fene, cuxo texto íntegro se cita deseguido: ASUNTO: LISTA DEFINITIVA DE PERSOAS ADMITIDAS E EXCLUÍDAS NO PROCESO PARA A PROVISIÓN POR CONCURSO, ENTRE PERSOAL FUNCIONARIO DE CARREIRA, DE TRES POSTOS VACANTES DE ADMINISTRATIVO/A DE ADMINISTRACIÓN XERAL DO CONCELLO DE FENE. EXPEDIENTE: 2022/E001/000003; 2022/G003/001398 Mediante acordo da Xunta de Goberno Local de data 23.06.2022 aprobáronse as bases reguladoras para a provisión por concurso, entre persoal funcionario de carreira, de tres postos de administrativo/a de Administración Xeral vacantes na RPT do Concello de Fene. Por Resolución da Alcaldía núm.890/2022, do 27 de xuño, aprobouse a convocatoria do proceso, anunciada no BOP da Coruña núm.124 de data 01.07.2022, no DOG núm.150 do 08.08.2022 e no BOE núm.200 do 20.08.2022. Este último anuncio supuxo o inicio e finalización do prazo de presentación de solicitudes de participación no proceso, que se estendeu do 22.08.2022 ao 09.09.2022. Mediante Resolución da Alcaldía núm.1223/2022, do 12 de setembro, aprobouse a lista provisional de persoas admitidas e excluídas e outorgouse un prazo de dez días hábiles para emendas. A dita resolución publicouse no BOP núm.177, do 16 de setembro, no taboleiro de edictos e na páxina web municipais. Durante o devandito prazo non se presentaron emendas, alegacións nin se achegou nova documentación. Á vista do que antecede, consonte o disposto na base 6.1 das reguladoras do proceso de provisión e de conformidade coa normativa vixente, RESOLVO: PRIMEIRO.- Elevar a definitiva a lista de persoas admitidas e excluídas que se relaciona deseguido: ASPIRANTES EXCLUÍDOS/AS: ninguén. SEGUNDO.- Designar como membros da comisión de valoración, titulares e suplentes, para a valoración dos méritos e desenvolvemento efectivo do concurso segundo a base 7ª, aos seguintes funcionarios/as de carreira, comunicándolles que o réxime de abstención e recusación fronte á súa designación é o previsto nos artigos 23 e 24 da Lei 40/2015, do 1 de outubro, do réxime xurídico do sector público: PRESIDENTE/A: TITULAR: Milagros López Álvarez, técnica de xestión do Concello de Fene. SUPLENTE: Manuela Real Rego, traballadora social do Concello de Fene. VOGAIS: TITULAR: Marco A. Blanco Cachaza, oficial xefe da Policía Local do Concello de Fene. SUPLENTE: Francisco Javier Varela Vila, administrador de instalacións deportivas do Concello de Fene. TITULAR: Jean Paul Valeria Alejandra Mcknight Marchuet, administrativo do Concello de Fene. SUPLENTE: Mauricio Gabriel Raez Bretau, policía local do Concello de Fene. SECRETARIO/A: TITULAR: Maria Teresa Begoña Kersting Perdrix, administrativa do Concello de Fene. SUPLENTE: Alicia Vanesa Umer Agu, administrativa do Concello de Fene. TERCEIRO.- Convocar á comisión de valoración á súa sesión constitutiva, que terá lugar o día 13.10.2022 ás 09.00 h, no salón de comisións do Concello de Fene, na que queda citada para iniciar o concurso. CUARTO.- Publicar esta Resolución no BOP, no taboleiro de anuncios e na páxina web do concello, de acordo coa base 6ª, con indicación de que fronte a ela poderá interpoñerse potestativamente recurso de reposición no prazo dun mes ante o mesmo órgano que a ditou, ou recurso contencioso-administrativo no prazo de dous meses ante a xurisdición contencioso-administrativa, contados a partir do seguinte ao da súa publicación no BOP da Coruña. QUINTO.- Notificarlle esta resolución á comisión de valoración designada. En Fene, asinado dixitalmente na data que figura na marxe polo alcalde, Juventino José Trigo Rey, do que eu, Estefanía Manteiga Lamas, como secretaria, dou fe.” Fene, asinado dixitalmente o 05.10.2022 polo alcalde, Juventino José Trigo Rey.